Μπγιέρν Φάρμαν

Ο Μπγιέρν o Πορθμεύς (Φέρμαν), νορβηγ.: Bjørn Farmann, αποκαλούμενος επίσης Χάραλντσον ή Έμπορος (Kaupman), (απεβ. μεταξύ 930 και 934) ήταν βασιλιάς του Βέστφολντ. Ο Μπγιόρν ήταν ένας από τους γιους του βασιλιά Χάραλντ Α΄ του Καλλίκομου (Horfagre) της Νορβηγίας. Στην ύστερη παράδοση, ο Mπγιέρν Φάρμαν είχε γιο τον Γκούντρεντ Μπγιέρνσον, πάππο του Όλαφ Β΄ του Αγίου, βασιλιά της Νορβηγίας.

 Ήταν ένας από τους γιους, που γεννήθηκε από τον Χάραλντ Α΄ τον Καλλίκομο με τη Σβάνχιλντ, κόρη του κόμη (jarl) Άισταϊν. Όταν ο Χάραλντ Α΄ απεβίωσε, το βασίλειό του μοιράστηκε μεταξύ των γιων του. Ο Μπγιέρν Φάρμαν έγινε ο βασιλιάς του Βέστφολντ, της επαρχίας δυτικά του Όσλοφιορδ, και θεωρείται ο ιδρυτής του Tένσμπεργκ. Ο Μπγιέρν Φάρμαν περνούσε τον περισσότερο χρόνο του στην Αυλή στο Σαίχαϊμ, που βρίσκεται κοντά στο Σεμ της Νορβηγίας. Ο Έρικ Α΄ ο Αιματοβαφής (παλαιοσκανδιναβικά: Eiríkr blóðøx, νορβηγικά: Eirik Blodøks) ήταν ο μεγαλύτερος γιος του Χάραλντ Α΄ και έγινε ο δεύτερος βασιλιάς της Νορβηγίας (930–934). Μόλις η εξουσία ήλθε στα χέρια του, ο Έρικ Α΄ άρχισε να διαφωνεί με τους άλλους αδελφούς του και σκότωσε τέσσερις από αυτούς, συμπεριλαμβανομένου του Μπγιέρν Φέρμαν. Ο Μπγιέρν σκοτώθηκε από τον Έιρικ Α΄ σε μία βεντέτα γύρω στο 930–934 στο Σαίχαϊμ. Αργότερα στη μάχη στο Tένσμπεργκ, ο Έρικ Α΄ ο Αιματοβαφής σκότωσε τον Όλαφ Χάραλντσον Γκάιρστανταλφ, βασιλιά του Βίνγκουλμαρκ και αργότερα και του Βέστφολντ, μαζί με τον Σίγκρεντ Χάραλντσον, βασιλιά του Tρόντχαϊμ. Ο Μπγιέρν Φάρμαν φέρεται να σκοτώθηκε από τον αδελφό του, βασιλιά EΈιρικ Α΄ τον Αιματοβαφή, στο κτήμα Σαιχάιμερ. Λέγεται ότι είναι θαμμένος στον Τύμβο του Φάρμαν (Farmannshaugen, από την παλαιο-νορβηγική λέξη haugr που σημαίνει τύμβος), έξω από το Tένσμπεργκ περίπου 3 χλμ. ανατολικά του χωριού Σεμ, κοντά στο αρχοντικό της οικογένειας Γιάρλσμπεργκ. Ο Τύμβος του Φάρμαν είναι ορατός από τη διαδρομή 312. Ο Τύμβος του Φάρμαν ερευνήθηκε αρχαιολογικά το 1917. Ο Σνόρι Στούρλουσον λέει αυτό για τον Μπγιέρν, σε ένα απόσπασμα από το Heimskringla, το έπος (saga) του Xάραλντ Α΄ του Καλλίκομου: "Ο βασιλιάς Χάραλντ και ο γιος της Σβάνχιλντ, Μπγιόρν, ο οποίος ονομαζόταν Μπγιόρν φάρμαν, κυβερνούσε το βέστφολντ εκείνη την εποχή, και γενικά ζούσε στο Tούνσμπεργκ, και δεν πήγαινε παρά μόνο σε πολεμικές αποστολές. Στο Τούνσμπεργκ εκείνη την εποχή σύχναζαν πολλά εμπορικά πλοία, τόσο από το Βίκεν και τη βόρεια χώρα, όσο και από τον νότο, από τη Δανία και τη Σάξλαντ. Ο βασιλιάς Μπγιόρν είχε επίσης εμπορικά πλοία σε ταξίδια σε άλλες χώρες, με τα οποία προμηθευόταν για τον εαυτό του ακριβά αντικείμενα και τέτοια πράγματα, που πίστευε απαραίτητα. Ως εκ τούτου τα αδέλφια του τον αποκαλούσαν ο Φάρμαν (ο Ναυτικός) και Κάουπμαν (ο Πραματευτής). Ο Μπγιόρν ήταν άνθρωπος με λογική και κατανόηση και υποσχέθηκε να γίνει καλός κυβερνήτης. Έκανε έναν καλό και κατάλληλο γάμο και απέκτησε έναν γιο από τη γυναίκα του, ο οποίος ονομαζόταν Γκούντρεντ Μπγιέρνσον. Ο Έιρικ ο Αιματοβαφής ήρθε από το ταξίδι του στη Βαλτική με πολεμικά πλοία και μία μεγάλη δύναμη και ζήτησε από τον αδελφό του Μπγιόρν να του παραδώσει το μερίδιο του βασιλιά Χάραλντ από το μερίδιο και τα εισοδήματα του Βέστφολντ. Αλλά ήταν πάντα το έθιμο πριν, ο ίδιος ο Μπγιόρν είτε να παραδώσει τα χρήματα στα χέρια του βασιλιά, ή έστελνε δικούς του ανθρώπους γι' αυτό. Και επομένως θα συνέχιζε με το παλαιό έθιμο, και δεν θα παρέδιδε τα χρήματα. Ο Έιρικ ήθελε πάλι προμήθειες, σκηνές και ποτό. Οι αδελφοί μάλωσαν γι' αυτό. αλλά ο Έιρικ δεν πήρε τίποτε και έφυγε από την πόλη. Ο Μπγιόρν πήγε επίσης έξω από την πόλη προς το βράδυ μέχρι το Σαίχαϊμ. Το βράδυ ο Έιρικ επέστρεψε μετά τον Μπγιόρν και ήρθε στο Σαίχαϊμ ακριβώς τη στιγμή που ο Μπγιόρν και οι άνδρες του κάθονταν στο τραπέζι και έπιναν. Ο Έιρικ περικύκλωσε το σπίτι, στο οποίο βρίσκονταν, αλλά ο Μπιορν με τους άνδρες του βγήκε έξω και πάλεψε. Ο Μπιόρν και πολλοί άνδρες μαζί του έπεσαν. Ο Έιρικ, από την άλλη, πήρε μία μεγάλη λεία και προχώρησε προς τα βόρεια. Αλλά αυτό το έργο πίκρανε πολύ τους ανθρώπους του Βίκεν, και ο Έιρικ έγινε πολύ αντιπαθητικός γι' αυτό. Και η αναφορά έλεγε ότι ο βασιλιάς Όλαφ θα εκδικηθεί τον αδελφό του Μπιόρν, όποτε του προσφερόταν η ευκαιρία. Ο βασιλιάς Μπγιόρν βρίσκεται στο ανάχωμα Φάρμανσχαουγκ στο Σαίχαϊμ." Μνημείο Bjørn Farmann Farmannshaugen στο Saeheim Farmannshaugen - Βασιλικός λόφος των Βίκινγκ στο Tønsberg